Zato, ker kompletna storitev ne traja samo eno uro, kot si nekateri predstavljajo!
Res je, da običajno obred na matičnem uradu ne traja dalje kot 20 minut, celotno fotografiranje civilnega dela poroke pa približno 1 uro ali uro in pol. Vendar je to le 20% fotografovega dela!
Ostalih 80% je pregled, izbor in računalniška obdelava fotografij, tiskanje fotografij, vlaganje fotografij v zloženke, oblikovanje in izdelava foto knjige, če je izbran paket s knjigo.
Tudi čas, ki ga je fotograf porabil za pot do urada in nazaj je potrebno računati, da opreme, ki je za takšno fotografiranje potrebna, niti ne omenjamo. "Legalno" fotografiranje zahteva tudi plačilo obveznosti do države in druge stroške poslovanja.